CELEX: C2006/224/105
Language: el
Date: 2006-09-16 00:00:00
Title: Υπόθεση T-202/06: Προσφυγή της Select Appointments κατά ΓΕΕΑ — Manpower (TELESELECT), που ασκήθηκε στις 31 Ιουλίου 2006

16.9.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 224/50
            
         Προσφυγή της Select Appointments κατά ΓΕΕΑ — Manpower (TELESELECT), που ασκήθηκε στις 31 Ιουλίου 2006
   (Υπόθεση T-202/06)
   (2006/C 224/105)
   Γλώσσα στην οποία έχει συνταχθεί η προσφυγή: η αγγλική
   Διάδικοι
   
      Προσφεύγουσα: Select Appointments (Holdings) Ltd. (St Albans, Ηνωμένο Βασίλειο) [εκπρόσωποι: G.R. Fernando, Barrister, C.J. Leech, Solicitor]
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Έτερος διάδικος στην ενώπιον του τμήματος προσφυγών διαδικασία: Manpower Inc. (Milwaukee, ΗΠΑ)
   Αιτήματα της προσφεύγουσας
   Η προσφεύγουσα ζητεί από το Πρωτοδικείο:
   
               —
            
            
               να ακυρώσει την απόφαση του τμήματος προσφυγών του ΓΕΕΑ της 18ης Μαΐου 2006, με την οποία επετράπη η καταχώριση της αιτήσεως αριθ. 1 030 980 και απερρίφθη η ανακοπή αριθ. B 303 158·
            
         
               —
            
            
               να απορρίψει την αίτηση· και
            
         
               —
            
            
               να επιδικάσει στην προσφεύγουσα τα δικαστικά έξοδα και τα έξοδα στα οποία υποβλήθηκε κατά την ενώπιον του ΓΕΕΑ διαδικασία.
            
         Λόγοι ακυρώσεως και κύρια επιχειρήματα
   
      Αιτούμενος την καταχώριση κοινοτικού σήματος: Manpower Inc.
   
      Κοινοτικό σήμα του οποίου ζητείται η καταχώριση: Το λεκτικό σήμα «TELESELECT» για υπηρεσίες των κλάσεων 35 και 41 (υπηρεσίες εκτιμήσεως και καταρτίσεως στο πεδίο του χειρισμού τηλεφωνικών κλήσεων)
   
      Δικαιούχος του σήματος ή σημείου που προβάλλεται προς στήριξη της ανακοπής: Select Appointments (Holdings)
   
      Σήμα ή σημείο επί του οποίου στηρίχτηκε η ανακοπή: Το κοινοτικό λεκτικό σήμα «SELECT» για υπηρεσίες των κλάσεων 35 και 41 — αίτηση αριθ. 2 111 367 (μεσιτικό γραφείο απασχόλησης, γραφείο μελετών, ενημέρωση για δυνατότητες απασχόλησης, υπηρεσίες διαφήμισης και διαχείρισης προσωπικού)
   
      Απόφαση του τμήματος ανακοπών: Η ανακοπή έγινε δεκτή στο σύνολό της
   
      Απόφαση του τμήματος προσφυγών: Η απόφαση του τμήματος ανακοπών ακυρώθηκε
   
      Προβαλλόμενοι λόγοι ακυρώσεως: Παράβαση του άρθρου 8, παράγραφος 1, στοιχείο β', του κανονισμού (ΕΚ) 40/94, διότι, κατά την προσφεύγουσα, ο κίνδυνος συγχύσεως, έστω και εντός τμημάτων της Ευρωπαϊκής Κοινότητας, δικαιολογούσε την άρνηση καταχώρισης του αμφισβητουμένου σήματος. Δεδομένου ότι ο μέσος καταναλωτής δεν ομιλεί κατ' ανάγκη την αγγλική, το λεκτικό σήμα δεν θα σήμαινε τίποτε ιδιαίτερο γι' αυτόν, ως προς το τμήμα «SELECT».
   Επί πλέον, η προσφεύγουσα ισχυρίζεται ότι οι παρεχόμενες υπό το αμφισβητούμενο σήμα υπηρεσίες εκτιμήσεως συμπεριλαμβάνονται στις ευρύτερες υπηρεσίες μεσιτείας απασχολήσεως, τις οποίες καλύπτει το δικό της κοινοτικό σήμα.